เคยได้ยินชื่อเสียงมากพอสมควร เห็นภาพในรีวิวในโซเชี่ยวต่างๆ หน้าตาดูดีมาก เห็นละอยากไป สบโอกาสได้พ็อกเก็ตมันนี่และชาวแก๊งก็พร้อมเลยตัดสินใจขับรถไปจากตัวเมืองเชียงใหม่ประมาณ20-30 นาที บรรยากาศร้านดีมาก คล้ายๆมินิดอยอ่างขาง คือผักสดๆรายล้อมตัวไปหมด ประกอบกับอากาศเย็นๆ หลังฝนตก มันได้ฟิลลิ่งแท้ๆ และมาถึงในร้านการบริการดีมาก พนักงานพูดจาดียิ้มแย้ม คอยดูแลลูกค้า เข้าเรื่องเลยละกัน สั่งอาหารกันเลย วันนี้ไปตามรีวิวสิ่งที่เคยเห็นในภาพก็อยากลองกินเอง สั่งเมนูแรก สลัดผลไม้(เมล่อน) หน้าตาดูดีมาก แต่กว่าจะได้กิน ชาวแก๊งถ่ายรูปนานเลย รสชาติดี สนุกในการกินด้วยผลไม้รวม ตักแต่ละทีลุ้นว่าจะได้อะไร555 ถือว่าอร่อยครับสำหรับสลัดผลไม้แบบนี้ ต่อมาเมนูอาหารคาว เริ่มจาก สเต๊กซี่โครงสะพานโค้งในภาพสั่งไซส์ L กันเลยและไม่ผิดหวังจริงๆ หวานหอมเผ็ดนิดๆ เนื้อนุ่ม ทานไม่ยากถ้าทานเป็นนะครับ ให้เมนูนี้เป็นพระเอกเลยเพราะซอสแบบนี้หาทานยากครับอร่อยมาก
ต่อมา ฟิชแอนชิพกินกับซอสทาท่า ลงตัวไม่เลี่ยนกรอบนอกนุ่มใน หอมมากครับ เมนูต่อไป สลัดที่เป็นอาหารหลักของที่นี่ มีให้เลือกเยอะมาก ชอบอะไรไม่ชอบอะไรเลือกได้เต็มที่ ผักหลายหลายชนิด เครื่องเคียงหลากหลาย น้ำสลัดสิบกว่าชนิด เลือกเอาให้หนำใจ แต่ผมสั่ง น้ำสลัดครีม กับ น้ำสลัดปูอัดวาซาบิ อร่อยมากจริงๆ กินกับมันฝรั่งทอดก็อร่อยไปอีกแบบ ถือว่าร้านนี้กับเมนูแนะนำไม่ผิดหวัง และคุ้มมากจริงๆ อร่อย ซี่โครงอร่อยน้ำตาไหลเลยจริงๆ ป.ล. อาหารได้เร็วทันใจด้วย